ΓΡΑΠΤΗ ΕΡΩΤΗΣΗ E-1641/00

υποβολή: Alejandro Agag Longo (PPE-DE) προς την Επιτροπή

(29 Μαΐου 2000)

Θέμα: Πληθωρισμός στη ζώνη ευρώ

Φαίνεται ότιπάρχει μία γενική συναίνεση σχετικά με το γεγονός ότι η εξέλιξη των τιμών του πετρελαίου αφενός και η χαμηλή τρέχουσα τιμή του ευρώ αφετέρου αποτελούν τα κύρια αίτια των πληθωριστικών τάσεων τα οποία προσπαθεί να αποφύγει η Κεντρική Ευρωπαϊκή Τράπεζα με τις πρόσφατες αυξήσεις των επιτοκίων. Προϋποτίθεται ότι η Επιτροπή εργάζεται με συγκεκριμένα δεδομένα όταν καταρτίζει τις αναλύσεις και τις προβλέψεις της, πάντοτε δε στο πλαίσιο μεγάλης διαφάνειας, θα μπορούσε άραγε να αναφέρει ποιο ποσοστό της αύξησης των τιμών στην Ευρωπαϊκή Ένωση θεωρείται ότι ανταποκρίνεται, κατά μέσον όρο, στην αύξηση των τιμών του πετρελαίου και ποιο οφείλεται στον εισαχθέντα πληθωρισμό που προκύπτει από τη συνεχήποτίμηση του ευρώ;

Απάντηση του κ. Solbes Mira εξ ονόματος της Επιτροπής

(7 Ιουλίου 2000)

Τα στοιχεία του Απριλίου 2000 για τις τιμές καταναλωτή στην Κοινότητα είναι τα πιο πρόσφατα εναρμονισμένα. Η ετήσια αύξηση των τιμών καταναλωτή στη ζώνη του ευρώ τον Απρίλιο 2000 ήταν 1,9 % (σε ετήσια βάση). Οι τιμές καταναλωτή για τα ενεργειακά προϊόντα (δηλ. πετρέλαιο, ηλεκτρισμός, μαζούτ, κ.λπ.) αυξήθηκαν κατά 10,5 % σε σύγκριση με το προηγούμενο έτος. Τούτο οφείλεται μερικώς στην αύξηση της ενεργειακής φορολογίας σε ορισμένα κράτη μέλη, κυρίως στη Γερμανία, και μερικώς στιςψηλότερες τιμές του πετρελαίου. Η καταναλωτική δαπάνη για την ενέργεια ανέρχεται σε περίπου 9 % της συνολικής καταναλωτικής δαπάνης που περιλαμβάνεται στο δείκτη τιμών καταναλωτή για τη ζώνη του ευρώ. Κατά συνέπεια, η επίπτωση των τιμών καταναλωτή για τα ενεργειακά προϊόντα συνέβαλε κατά 0,9 % (δηλ. 9 % x 10.5 %) στην ετήσια αύξηση των τιμών καταναλωτή το Απρίλιο 2000. Οι βασικές τιμές καταναλωτή με εξαίρεση την ενέργεια και τα εποχιακά τρόφιμα αυξήθηκαν κατά 1.2 % σε ετήσια βάση τον Απρίλιο 2000.

Ο κύριος λόγος της αύξησης των τιμών καταναλωτή της ενέργειας ήταν η αύξηση των τιμών του πετρελαίου στην παγκόσμια αγορά. Μεταξύ Απριλίου 1999 και Απριλίου 2000 η τιμή του πετρελαίου αυξήθηκε από 15.3 US δολάρια το βαρέλι σε 23.3 US δολάρια το βαρέλι, δηλ. κατά 52 %. Εκφρασμένη σε ευρώ η τιμή του πετρελαίου αυξήθηκε ακόμα περισσότερο, και συγκεκριμένα από 14.3 ευρώ το βαρέλι σε 24.6 ευρώ το βαρέλι (δηλ. κατά 72 %), γεγονός που οφείλεται στηποτίμηση της συναλλαγματικής ισοτιμίας του ευρώ έναντι του αμερικανικού δολαρίου. Τα στοιχεία αυτάποδηλώνουν ότι οι διακυμάνσεις των παγκοσμίων τιμών του πετρελαίου (εκφρασμένες σε αμερικανικά δολάρια) ευθύνονται για τα δύο τρίτα με τρία τέταρτα της αύξησης των τιμών του πετρελαίου εκφρασμένων σε ευρώ κατά το έτος μέχρι τον Απρίλιο 2000, ενώ οι διακυμάνσεις της συναλλαγματικής ισοτιμίας ευθύνονται για τηνπόλοιπη αύξηση.

Αν και ηποτίμηση της συναλλαγματικής ισοτιμίας του ευρώ άσκησε ανοδική πίεση στις τιμές των εισαγόμενων αγαθών, συμπεριλαμβανομένων των τιμών των μη ενεργειακών εισαγόμενων αγαθών, στη ζώνη του ευρώ, δεν μπορεί να καθοριστεί με ακρίβεια σε ποιο βαθμό ηποτίμηση επέδρασε στις τιμές των μη ενεργειακών αγαθών και τωνπηρεσιών. Πάντως σ' αυτό το στάδιο φαίνεται ότι οι αυξήσεις των τιμών των εισαγομένων αγαθών δεν έχουν ενσωματωθεί πλήρως στις τιμές καταναλωτή. Οι τιμές των μη ενεργειακών βιομηχανικών αγαθών, οι οποίες θα έπρεπε να είναι και οι πιο ευαίσθητες στις διακυμάνσεις της συναλλαγματικής ισοτιμίας του ευρώ, αυξάνονται μέχρι τώρα ανεπαίσθητα στη ζώνη του ευρώ χωρίς εμφανή σημεία ανοδικής τάσης (οι τιμές των μη ενεργειακών βιομηχανικών αγαθών αυξήθηκαν μέχρι 0,6 % σε ετήσια βάση τον Απρίλιο 2000, όπως ακριβώς και το Δεκέμβριο 1999).